Bullið á Bessastöðum (BJ)

Leikrit í einum þætti sem endurtekinn er þangað til allir fá leið á honum. Konan situr í lopapeysu við gluggann og horfir út. Eiginmaðurinn horfir í spegil og heldur hægri hendinni við bringspalir. Laumar henni öðru hvoru undir jakkaboðunginn og kinkar ánægður kolli.

D: Óli, ég skal flytja til London.

Ó: Það er gott elskan.

D: Af því nú ert þú hætta að vera forseta.

Ó: Einmitt.

D: Ég spyrja lögfræðingurinn um málin og hann segja ég skal flytja.

Ó: Það er nefnilega það.

D: Hann segja við mig „Ákvæði 7. gr. lögheimilislaga um að hjón eigi saman lögheimili verður að skoða í tengslum við ákvæði annarra laga sem fjalla um heimili, heimilisfesti og aðsetur. Má í því sambandi t.d. nefna ákvæði 2. mgr. 63. gr. tekjuskattslaga nr. 90/2003, sbr. 1. gr. sömu laga. Í þessum ákvæðum er fjallað um heimilisfesti manna á Íslandi og kemur fram í 63. gr., sem fjallar um hjón, að svo geti verið ástatt hjá hjónum að annar makinn sé skattskyldur ótakmarkað vegna heimilisfesti hér á landi, þ.e. með lögheimili, en hinn makinn með takmarkaða skattskyldu, þ.e. ekki með lögheimili hér á landi vegna ákvæða samninga Íslands við önnur ríki eða af öðrum ástæðum. Ákvæði 63. greinarinnar eiga einkum við erlenda ríkisborgara og með samningum við önnur ríki er t.d. átt við ákvæði tvísköttunarsamninga. Þá er rétt að vekja athygli á því að samkvæmt lögum um tilkynningar aðsetursskipta nr. 73/1952 eru strangar reglur um að tilkynna skuli um aðseturskipti.“

Ó: Hvaða þvættingur er þetta?

D: Ég segja þér hvers vegna ég flytja.

Ó: Ha, ertu að flytja?

D: Já, ég búin að segja ég skal flytja til London.

Ó: Þú hefur aldrei sagt mér það.

D: Jú, ég segja þig að síðan þú hættur vera forseta ég flytja til útlönd.

Ó: En ég er alls ekki hættur sem forseti. Ég var endurkjörinn, þjóðin valdi mig, meira að segja Davíð kaus mig.

D: En þú segja New Years Day að þú skalt hætta.

Ó: Elsku Dorrit mín, það var bara leikrit til þess að Guðni Ágústsson gæti skorað á mig. ég ætlaði aldrei að hætta.

D: Ég skiljur ekki.

Ó: Þjóðin vill engan annan en mig.

D: Alveg sama. Ég flytja út til demantur mínir.

Ó: Pabbi þinn og mamma passa þá. Þau eru búin að gera það öldum saman.

D: Nei, þau orðin gamlir.

Ó: Nei, nei, mamma þín er ekki nema nokkrum árum eldri en ég.

D: Já, hún meir en áttatíu gömul. Og pabba bráðum níutíu.

Ó: Hvað segirðu? Eru þau svona gömul? Þetta er svo óvænt. Ég átti ekki von á þessu.

D: Allt í lagi, en ég bara flytur heimili.

Ó: Þú mátt ekki segja þetta, við verðum að hafa sama lögheimili.

D: Hvað þýðir lögheimili?

Ó: Nei, nei, nei við verðum að búa á sama stað, nema við skiljum.

D: Ókei, þá skiljur við bara.

Ó: Já, þú meinar það. Ég verð þá bara hér.

Lítur dreymandi í spegilinn.

Ó: Allt í lagi. Ég verð með þeim sem mér þykir vænst um.

D: How exciting!

Þau stilla sér upp saman og syngja:

Ó: Þú mátt taka gluggatjöld og lampa, blóm og ljós og leirtauið sem óuppþvegið er.

D: Þú mátt taka sjónvarpið og vín og veiðidót og sláttuvélina sem bilaði hjá þér,

D: Þú mátt taka ísskápinn og þúsund krónurnar

Ó: En þú mátt eiga dollarana og pundin

D: Þú tekur bílinn,

Ó: Þú tekur bátinn

D: Og ég tekur hundinn

Ó: Nei, ég tek hundinn.

Ó: Í gönguferðum hafa vil ég hundinn

D: Án hundsins er vistin leiðinleg

Ó: Þú verður að eftirláta hann mér

D: Nei hann aldrei frá mér fer,

D og Ó: Svo hundinn, hann hef ég.

Söngurinn dvínar út.

Ó: Það má ekki hafa þetta eftir þér.

D: Jú víst.

Ó: Dorrit, þú getur samt ekki sagt þetta.

D: Ég segir það sem mér sýnist.

Ó: Já, en þú mátt það samt ekki, þú bara mátt það ekki.

D: Jú.

Ó: Dorrit, Dorrit, Dorrit, ekki segja svona hluti.

D: Jú, jú, jú, jú, jú!

Ó: Svona segir maður ekki, Dorrit.

D: Ég hefur hugmynd. Ég tekur Sámur minn með mér til London og svo koma hann til Ísland og heimsækja þú.

Ó: Já, það gæti gengið. Ég hringi í sóttvarnalækninn og redda þessu.

Hringir og muldrar í símann. Slítur samtalinu.

Ó: Hann segir að það gangi ekki upp. Hundar mega ekki fara milli landa.

Færir sig frá speglinum að glugganum. Kemur auga á hundinn.

Ó: Sárt ertu leikinn, Sámur fóstri!

D: What does that mean?

Ó: You are in deep trouble now, Uncle Sam!

D: Óli, why don‘t you let that nice boy help us?

Ó: I don‘t know any nice boys.

D: Yes the one who came here and ate all the cookies.

Ó: Ó, þú átt við Sigmund Davíð.

D: Já, þú segja að hann vera eins og leir í hendurnar þínar.

Ó: Þú segir nokkuð. Hagstofan heyrir undir hann. Og þess vegna undir mig …

Hann lítur í spegilinn og blikkar.

ENDIR

Benedikt Jóhannesson

www.heimur.is/benedikt